Калектыў не спыняецца на тым, што ёсць. У планах, як адзначае кіраўнік аб’яднання, – удасканальваць выкананне народных песень, уводзіць трохгалосыя спевы. “Хочацца максімальна наблізіцца да аўтэнтычнага выканання, – адзначае Ірына Ляшкевіч. – Песень хапае, матэрыял, які хочацца вучыць, ёсць. Добра было б заняцца мясцовымі танцамі, а яшчэ ўвесці больш інструментаў”. Апошнім часам у “Згадцы” пачалі выкарыстоўваць бубен, ужо былі першыя спробы работы з дудкамі. Дарэчы, гэтыя інструменты набыты на ўласныя сродкі Ірыны Мікалаеўны.